'महाकाल' से जशोदाबेन की प्रार्थना, 'चुनाव में प्रधानमंत्री की मेहनत सफल हो'

उज्जैन (नई दुनिया)। प्रधानमंत्री नरेंद्र मोदी की पत्नी जशोदाबेन बुधवार को उज्जैन आई और महाकाल मंदिर में पूजा-अर्चना की। उन्होंने गुजरात विधानसभा चुनाव में जीत की प्रार्थना की। इसके अलावा उन्होंने स्थानीय कार्यक्रम में भी भाग लिया।

हमारे सहयोगी न्‍यूज पेपर 'नई दुनिया' से चर्चा के दौरान जशोदाबेन ने कहा, 'महाकाल से प्रार्थना है कि भाजपा को गुजरात चुनाव में पिछली बार से अधिक सीटें मिलें और प्रधानमंत्री नरेंद्र मोदी की मेहनत सफल हो।' उन्होंने भरोसा जताया कि भाजपा गुजरात चुनाव जरूर जीतेगी।

बीते दिनों पूर्व मंत्री मणिशंकर अय्यर द्वारा प्रधानमंत्री को लेकर की गई अभद्र टिप्पणी पर उन्होंने कहा कि यह भारतीय संस्कृति नहीं है। इस तरह की टिप्पणी से हमारी संस्कृति को ठेस पहुंचती है।

यह भी पढ़ें: गुजरात चुनाव: पीएम मोदी, राहुल गांधी की मतदाताओं से रिकॉर्ड वोटिंग की अपील

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस